Държавен вестник, бр. 19, 2022 г., стр. 5

БРОЙ  19	
Д Ъ Р Ж А В Е Н  В Е С Т Н И К 	
СТР.  5  
или представеният такъв е неточен или не 
е заверен, на подателя се дава възможност 
да отстрани нередовността в 7-дневен срок. 
Ако нередовността не бъде отстранена в този 
срок, кореспонденцията не се взема предвид 
при разглеждането на жалбата или искането.
(9) По всяко време до приключване на 
производството страните или техните пълно­
мощници могат да подадат искане кореспон­
денцията да се води с тях по електронен път.
Чл. 9. (1) По жалби и искания, подадени 
по електронен път, както и когато страната 
е предоставила данни съгласно чл. 4, ал. 3, 
т. 1 – 3 или такива се установят служебно 
от официални регистри или официални бази 
данни за обекти на интелектуална собственост, 
кореспонденцията се води по електронен път, 
освен ако са налице непреодолими технически 
пречки за това.
(2) Кореспонденцията по електронен път 
се извършва чрез изпращане на съобщение в 
профила на лицето в Портала за електронни 
услуги на Патентното ведомство, в инфор­
мационната система за сигурно електронно 
връчване като модул на Единния портал за 
достъп до електронни административни ус­
луги по смисъла на Закона за електронното 
управление или на адрес на електронна поща.
(3) В случай че съобщаването по ал. 2 е 
неуспешно, то може да се извърши и чрез 
устно уведомяване, което се удостоверява 
писмено с протокол, подписан от извърши­
лото го длъжностно лице и двама свидетели. 
Протоколът се прилага към преписката, като 
на адресата се съобщава, че може да полу­
чи кореспонденцията в 7-дневен срок, след 
изтичането на който тя се счита за връчена.
(4) При невъзможност за осъществяване 
на устно уведомяване кореспонденцията се 
изпраща по факс, като за дата на получаване 
се счита датата, отразена върху съобщението 
за успешно изпращане.
(5) Когато съобщаването по ал. 3 и 4 е 
неуспешно, документът се изпраща по по­
щата на адреса за кореспонденция, посочен 
от страната, с препоръчана пратка с обратна 
разписка, като за дата на получаване на ко­
респонденцията се счита датата, отбелязана 
в обратната разписка.
(6) Когато няма посочен адрес за корес­
понденция или уведомяването по ал. 5 е било 
неуспешно, документът се изпраща:
1. за българските физически лица – на 
настоящия адрес, а ако не могат да бъдат 
намерени на него, на постоянния им адрес;
2. за българските юридически лица – на 
вписания в съответния регистър адрес;
3. за пълномощниците – на адреса, вписан 
в съответния регистър.
(7) Когато в производството по спорове 
са упълномощени пълномощници, корес­
понденцията се води с тях. При неуспешно 
уведомяване на пълномощник по реда на 
ал. 1 – 6 се пристъпва към уведомяване на 
съответната страна при условията на чл. 3а, 
ал. 2 – 4 от ЗМГО.
(8) Когато уведомяването по ал. 1 – 7 е 
неуспешно, съобщение за неполучената корес­
понденция се публикува на таблото за обявле­
ния и на интернет страницата на Патентното 
ведомство за срок от 14 дни, с изтичането на 
който кореспонденцията се счита за връчена.
(9) Публикацията по ал. 8 съдържа данни 
за производството и обекта (входящ, съответно 
регистров, номер и наименование); името и 
адреса на лицето, получател на кореспон­
денцията; предмета на кореспонденцията; 
действията, които могат да се извършат, и 
сроковете за тяхното извършване.
(10) Уведомяването е неуспешно, когато не 
може да се счита, че е налице дата на връчване.
(11) За неуредените въпроси относно начина 
на водене на кореспонденция председателят 
на Патентното ведомство издава инструкция, 
която се публикува на интернет страницата 
на ведомството.
Г л а в а  в т о р а
РАЗГЛЕЖДАНЕ НА СПОРОВЕ
Раздел I
Състави по спорове
Чл. 10. (1) Споровете се разглеждат от 
състави, които отговарят на условията, оп­
ределени в чл. 69, ал. 2 от ЗМГО.
(2) Не могат да са членове на състава 
по ал. 1 експерти, които са участвали при 
постановяването на обжалваното решение 
или са в отношения със страните по спора, 
пораждащи основателно съмнение за тяхната 
безпристрастност.
(3) Съставите по спорове се назначават за 
всеки конкретен случай със заповед на пред­
седателя на Патентното ведомство, с която се 
определят председателят и членовете на със­
тава. Председател и членове на състава могат 
да бъдат само държавни експерти и юристи.
(4) Промени в назначения състав се правят 
със заповед на председателя на Патентното 
ведомство по негова инициатива, при отсъст­
вие или отвод на председателя на състава или 
на някой от неговите членове.
Чл. 11. (1) Председателят на състава по спо­
рове следи за размяната на кореспонденцията 
между страните и осъществяването на необ­
ходимите производствени действия в цялото 
производство по жалбата или искането, изготвя 
проект на становище за вземане на решение, 
свиква и ръководи заседанията на състава.
(2) Членовете на състава по спорове под­
помагат неговия председател при осъщест­
вяването на производствените действия по 
жалбата или искането, участват в заседанията 
на състава и правят предложения за допълване 
или изменение на проекта на становище при 
необходимост.
(3) Становището по спора се подписва от 
председателя на състава и неговите членове